CELEX: 62013CN0636
Language: da
Date: 2013-12-04 00:00:00
Title: Sag C-636/13 P: Appel iværksat den 4. december 2013 af Roca Sanitario, S.A. til prøvelse af dom afsagt af Retten (Fjerde Afdeling) den 16. september 2013 i sag T-408/10, Roca Sanitario mod Kommissionen

22.2.2014   
            
            
               DA
            
            
               Den Europæiske Unions Tidende
            
            
               C 52/28
            
         Appel iværksat den 4. december 2013 af Roca Sanitario, S.A. til prøvelse af dom afsagt af Retten (Fjerde Afdeling) den 16. september 2013 i sag T-408/10, Roca Sanitario mod Kommissionen
   (Sag C-636/13 P)
   2014/C 52/50
   Processprog: spansk
   
      Parter
   
   
      Appellant: Roca Sanitario, S.A. (ved abogado J. Folguera Crespo)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               De argumenter, som Roca Sanitario, S.A, har fremført i denne sag, tiltrædes.
            
         
               —
            
            
               Rettens dom af 16. september 2013 i sag T-408/10 ophæves delvis, med den følge, at:
            
         
               —
            
            
               Roca Sanitario, S.A. gives medhold i de påstande, som selskabet har nedlagt, og den bøde, som selskabet er blevet pålagt in solidum med dets datterselskaber Roca France og Laufen Austria, nedsættes.
            
         
               —
            
            
               Subsidiært, henset til, at Roca Sanitario ikke har deltaget direkte i den sanktionerede overtrædelse, og at selskabets ansvar alene er afledt af det ansvar, som dets datterselskaber er blevet pålagt, og dersom Domstolen måtte afsige dom i de parallelle sager, som Laufen Austria og Roca France har til hensigt at anlægge til prøvelse af dommene afsagt af Retten den 16. september 2013 i sag T-411/10 og i sag T-412/10 og indrømme disse datterselskaber en nedsættelse af den bøde, som de er blevet pålagt, og som Roca Sanitario er solidarisk ansvarlig for, indrømmes Roca Sanitario en tilsvarende nedsættelse af bøden i overensstemmelse med de principper, som er fastlagt i denne doms præmis 203.
            
         
               —
            
            
               Europa-Kommissionen tilpligtes at betale de omkostninger, som Roca Sanitario, S.A har afholdt i denne sag såvel som i sag T-408/10, for så vidt som den vedrører de samme anbringender.
            
         
      Anbringender og væsentligste argumenter
   
   
               1)
            
            
               
                  
                     Første anbringende
                   om en fejl ved anvendelsen af artikel 23, stk. 2, i forordning nr. 1/2003 (1) og af proportionalitetsprincippet og princippet om individuelt ansvar med hensyn til den bøde, som Roca Sanitario, S.A. er blevet pålagt in solidum med dets datterselskab Laufen Austria AG.
            
         
               2)
            
            
               
                  
                     Andet anbringende
                   om en retlig fejl ved anvendelsen af praksis fra Den Europæiske Unions Domstol, om tilsidesættelse af ligebehandlingsprincippet, proportionalitetsprincippet, begrundelsespligten og princippet om beskyttelse af den berettigede forventning ved anvendelsen af retningslinjerne for beregning af bøder efter artikel 23, stk. 2, litra a), i forordning (EF) nr. 1/2003 (2).
            
         
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i […] artikel [10 TEUF] og [102 TEUF] (EFT 2003 L 1, s. 1).
   
      (2)  EUT 2006 C 210, s. 2.